**Katolikus középiskolák történelemtanárainak**

**XI. Hírlevél, 2018. november**

1. A **november 7-i továbbképzés anyagai** (a tevékenységközpontú történelemóráról és a cigányság történelméről) felkerültek a <https://www.katped.hu/tantargy-tortenelem/2018-november-7> oldalra.

2. A Katolikus Pedagógiai Intézet idén is meghirdeti **kreatív műveltségi vetélkedő**jét 7-11. osztályos diákok 3 fős csapatai számára, ezúttal **Szent Istvánról és kultuszáról**. A vetélkedő első fordulójának feladatai és az ajánlott irodalom már letölthetők a <https://www.katped.hu/tanulmanyi-es-sportversenyek-palyazatok/szent-istvan-es-kultusza-kreativ-muveltsegi-vetelkedo> oldalról. A **feladatok megoldásait** és a nevezési lapot **január 8-ig** kell elektronikusan beküldeni. Azok a csapatok, akik teljesítik a továbbjutáshoz szükséges szintet, a második fordulóban az 1938-as jubileumi Szent István-évvel kapcsolatos újság kiadásával foglalkozhatnak. A május 15-i szóbeli döntőben a 6-8 legjobb eredményt elérő csapat vehet részt.

3. Jól használhatók az <http://atlasz.ofi.hu/> oldalon található **interaktív térképek**, amelyek az egyes rétegekkel elmenthetők (1. jobb egérgomb: kép megjelenítése, 2. jobb egérgomb: kép mentése más néven). A médiatartalmak alatt is remek menthető térképek vannak.

4. A **reformkor és az 50-es évek** bemutatásához használhatók a Filmarchívum munkatársai által kiválasztott **filmrészletek**, amelyekhez feldolgozási szempontokat is adtak: <http://filmarchiv.hu/hu/tudastar/oktatas/neznivalo/tortenelem>.

5. **Érettségi feladatbank:** Folyamatosan frissítem a <https://drive.google.com/open?id=1tUtomjeU8fhhDwYhsO55z3Qmm3m_tySJ> oldalon található feladatbankot, amely 2017-től tartalmaz érettségi feladatokat (és megoldásaikat) a 12 témakör szerinti bontásban (teszt és esszé külön-külön dokumentumban). A májusi és októberi –„rendes” feladatsorok mellett szerepel benne a májusi idegen nyelvű történelem érettségi magyar változata – (I)-vel jelölve –, illetve külön dokumentumokban a megoldások is. A 2005 és 2016 közötti feladatok, Fekete Bálint által összeállított gyűjteménye is letölthető a <http://ujkor.hu/content/erettsegi-feladatok-es-megoldasok-gyujtemenye-tortenelembol-2005-2016> vagy <http://tortenelemoktatok.hu/erettsegi/feladatok-temankent> oldalról. Mindezeket a gyűjteményeket elsősorban az érettségi ismétléshez lehet használni 12.-ben, illetve az emelt szintű érettségi előkészítőkön, de témazárók összeállításához is segítséget nyújthat.

6. A kollégák figyelmébe ajánlom a <https://www.katped.hu/felso-tagozat-es-kozepiskola/tantargy-tortenelem> oldalt, örömmel veszek minden olyan javaslatot, amely segíti, hogy mindenki számára hasznos és aktuális információk kerüljenek ide fel.

Dr. Gianone András

Katolikus Pedagógiai Intézet (KaPI)

P.s Ha nem nyílik meg kattintásra valamelyik link, be kell másolni a keresőbe! Ha a Firefox alatt nem nyílik meg érdemes még a Google Chrome-mal próbálkozni.